Ministru kabineta noteikumu projekta "Par Sadarbības memorandu par valsts frankofono iniciatīvu (2015.–2018. gadam) programmas "Franču valoda starptautiskajās attiecībās" ietvaros" sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Par Sadarbības memorandu par valsts frankofono iniciatīvu (2015.–2018. gadam) programmas "Franču valoda starptautiskajās attiecībās" ietvaros" (turpmāk – noteikumu projekts) ir sagatavots, pamatojoties uz Ministru kabineta 2015. gada 31. marta sēdes protokollēmuma (prot. Nr. 17  39. §) "Informatīvais ziņojums "Par daudzgadīgu franču valodas apmācības programmu Latvijas valsts pārvaldes iestādēs laikposmā no 2015. līdz 2018. gadam"" (turpmāk – protokollēmums) 2. un 3. punktu un 5.1. apakšpunktu, saskaņā ar kuru Ministru kabinets ir konceptuāli atbalstījis Starptautiskās Frankofonijas organizācijas (SFO) līdzfinansētās daudzgadīgās franču valodas apmācības programmas (turpmāk – apmācības programma) īstenošanu un administrēšanu laikposmā no 2015. līdz 2018. gadam, tādējādi nodrošinot valsts civildienesta ierēdņu un valsts pārvaldes darbinieku izglītības un profesionālās kvalifikācijas paaugstināšanu, sagatavojot augsti kvalificētu un profesionālu valsts pārvaldes personālu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija ir SFO novērotājvalsts kopš 2008. gada. Šis statuss nodrošina Latvijas un SFO valstu sadarbību gan divpusējā, gan daudzpusējā formātā. Daļa no saistībām, ko Latvija ir uzņēmusies, pievienojoties SFO, ir franču valodas apguve un tās pielietojuma veicināšana valsts pārvaldē. 2014. gada 31. decembrī noslēdzās 2011. gada 16. septembrī parakstītais Memorands par daudzgadīgu franču valodas apmācības programmu Latvijas valsts pārvaldes iestādēs, kas bija apstiprināts ar Ministru kabineta 2011. gada 6. septembra noteikumiem Nr. 700 "Par Memorandu par daudzgadīgu franču valodas apmācības programmu Latvijas valsts pārvaldes iestādēs", kā arī Ministru kabineta 2013. gada 26. novembra noteikumiem Nr. 1366 "Par papildinājumu 2011. gada 16. septembrī Rīgā parakstītajam Memorandam par daudzgadīgu franču valodas apmācības programmu Latvijas valsts pārvaldes iestādēs". Valsts kanceleja virza noteikumu projektu izskatīšanai Ministru kabinetā steidzamības kārtā, lai nodrošinātu SFO un Latvijas Republikas valdības izstrādātā Sadarbības memoranda par valsts frankofono iniciatīvu (2015.–2018. gadam) programmas "Franču valoda starptautiskajās attiecībās" ietvaros (turpmāk – memorands) parakstīšanu 2015. gada 10. oktobrī Erevānā, piedaloties visām partnervalstīm, kā arī nodrošinātu SFO apstiprinātajā Latvijas frankofonās iniciatīvas projektā iekļauto saistību izpildi un franču valodas mācību procesa organizēšanu valsts pārvaldē nodarbinātajiem laikposmā no 2015. līdz 2018. gadam. Detalizēts apmācību programmas valsts pārvaldē nodarbinātajiem sasniedzamo mērķu izklāsts un pamatojums tika ietverts Ministru kabineta 2015. gada 31. marta sēdes informatīvajā ziņojumā "Par daudzgadīgu franču valodas apmācības programmu Latvijas valsts pārvaldes iestādēs laikposmā no 2015. līdz 2018. gadam" (protokollēmums).Saskaņā ar protokollēmuma 4. punktu 2015. gada 31. martā Valsts kanceleja sadarbībā ar Ārlietu ministriju iesniedza Starptautiskajā Frankofonijas organizācijā apmācības programmas pieteikumu (nacionālā mācību plāna projektu 2015. gadam, Latvijas valsts frankofonās iniciatīvas projektu, kā arī ārlietu ministra parakstītu vēstuli, kas pauž piekrišanu memoranda nosacījumiem). Savukārt 2015. gada 3. jūnijā SFO apstiprināja iesniegto Latvijas frankofonās iniciatīvas projektu, kurā izvirzītas valsts prioritātes un identificēti praktiskās darbības virzieni frankofono vērtību nostiprināšanai un ieviešanai nacionālā līmenī. Tādējādi Latvijas valsts ir to SFO novērotājvalstu vidū, kurām konkursa kārtībā piešķirtas tiesības parakstīt memorandu un īstenot ilggadējo apmācību programmu, profesionāli pilnveidojot valsts pārvaldē nodarbinātos un paaugstinot viņu konkurētspēju starptautisko un diplomātisko attiecību jomā, kur nepieciešamas svešvalodu zināšanas. Memorands pēc būtības turpinās un nodrošinās darbu, kas iesākts 2011. gada 16. septembrī Latvijas Republikas valdības, Starptautiskās Frankofonijas organizācijas, Francijas Republikas valdības, Luksemburgas Lielhercogistes un Beļģijas franču kopienas parakstītajā Memorandā par daudzgadīgu franču valodas apmācības programmu Latvijas valsts pārvaldes iestādēs.Memorands paredz, ka novērotājvalstīm sava apmācību programma jāfinansē vismaz 50 % apmērā, turklāt valstij jāspēj nodrošināt pieaicināto ārvalstu ekspertu uzturēšanos Latvijā semināru norises laikā. Franču valodas apmācību pilnvērtīgai norisei memoranda ietvaros 2015.–2018. gadā ir nepieciešams valsts budžeta līdzfinansējums. Saskaņā ar protokollēmuma 5.2. apakšpunktu, lai nodrošinātu valsts budžeta līdzfinansējuma daļu apmācību programmas īstenošanai 2015. gadā, Valsts kanceleja ir sagatavojusi Ministru kabineta rīkojuma projektu par apropriācijas pārdali no jaunajai politikas iniciatīvai "Latvijas konkurētspējas novērtējums un tā uzraudzības (monitoringa) sistēma" 2015. gadam paredzētajiem finanšu līdzekļiem 12 520 *euro* apmērā. Ņemot vērā, ka SFO sniegtais līdzfinansējums franču valodas apmācību norisei ir atbilstošs Likumā par budžetu un finanšu vadību iekļautajai ārvalstu finanšu palīdzības definīcijai, tad valsts budžeta līdzfinansējuma daļu apmācību programmas īstenošanai 2016.–2018. gadā 217 866 *euro* apmērā (attiecīgi 72 622 *euro* apmērā katru gadu) ir paredzēts pieprasīt Ministru kabineta 2010. gada 18. maija noteikumos Nr. 464 "Noteikumi par 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" noteiktajā kārtībā no 74. resora "Gadskārtējā valsts budžeta izpildes procesā pārdalāmais finansējums" valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".Memorands paredz katru gadu nodrošināt franču valodas apmācības ap 280 valsts pārvaldes darbiniekiem un ierēdņiem, tādējādi darbiniekus sagatavojot darbam ar starptautiskiem jautājumiem franču valodā – vienā no Eiropas Savienībā izplatītākajām darba valodām – un paaugstinot valsts pārvaldes personāla profesionālo kapacitāti. Memoranda īstenošanas ietvaros paredzēti franču valodas ekstensīvie kursi, intensīvās valodas apmācības nodarbības, kā arī tematiskie nozaru semināri. Parakstot memorandu, partnervalstis apņemas veicināt daudzvalodību valsts pārvaldē, ieviešot franču valodu kā vienu no valodām, kas iekļautas konkursa prasībās pieņemšanai darbā diplomātiskajā dienestā, kā arī piešķirot diplomātiem un ierēdņiem iespēju apgūt franču valodu bez pārtraukuma un atzīstot franču valodas zināšanas par vienu no diplomātu un ierēdņu karjeras izaugsmes kritērijiem. Memoranda saistību izpildē iesaistītās puses: SFO franču valodas apmācības programmas nacionālā koordinatora funkcijas pilda Valsts kanceleja, mācību praktisko norisi nodrošina Valsts administrācijas skola sadarbībā ar publisko iepirkumu procedūras ietvaros izvēlētu mācību pakalpojumu sniedzēju |
| 3. | Projekta izstrādē iesaistītās institūcijas | Valsts kanceleja, Ārlietu ministrija, Valsts administrācijas skola, Starptautiskā Frankofonijas organizācija |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | ***19 121*** | ***39 352*** | ***39 352*** | ***39 352*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *0* | *19 121* | *39 352* | *39 352* | *39 352* |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **31 641** | **111 974**  | **111 974**  | **111 974**  |
| 2.1. valsts pamatbudžets | *0* | *31 641* | *111 974* | *111 974* | *111 974* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **–12 520** | **–72 622** | **–72 622** | **–72 622** |
| 3.1. valsts pamatbudžets | *0* | *–12 520* | *–72 622* | *–72 622* | *–72 622* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 12 520 | 72 622 | 72 622 | 72 622 |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | SFO līdzfinansējums 2015. gadā 19 121 *euro* apmērā un 2016.–2018. gadā 39 352 *euro* apmērā katru gadu tiks plānots kā ārvalstu finanšu palīdzības ieņēmumi.Valsts kancelejas pārraudzībā esošajai tiešās valsts pārvaldes iestādei – Valsts administrācijas skolai – **2015. gadā izdevumi**, kas saistīti ar daudzgadīgās franču valodas apmācības programmas īstenošanas nodrošināšanu, **plānoti 12 520 *euro*** apmērā.Nepieciešamais Latvijas finansējums: **2016., 2017. un 2018. gadā izdevumi kopā 217 866 *euro* jeb 72 622 *euro* katru gadu**, no tiem:1) atlīdzība 1,5 amata vietām (nacionālais koordinators un asistents) kopā 28 425 *euro*, tai skaitā atalgojums 21 723 *euro*;2) precēm un pakalpojumiem kopā 44 197 *euro*, tai skaitā franču valodas grupu nodarbības 34 230 *euro*, individuālās nodarbības 2000 *euro*, tematiskie nozaru semināri 3920 *euro*, terminoloģijas kurss 1162 *euro*, administratīvie izdevumi 2885 *euro* |
| 7. Cita informācija | Latvijas finansējums 2015. gadam tiks pārdalīts no resora "03. Ministru kabinets" Valsts kancelejas budžeta programmas 01.00.00 "Ministru kabineta darbības nodrošināšana, valsts pārvaldes politika" ietvaros piešķirtajiem līdzekļiem jaunajām politikas iniciatīvām "Latvijas konkurētspējas novērtējums un tā uzraudzības (monitoringa) sistēma".2016.–2018. gadā Latvijas finansējums normatīvajos aktos noteiktajā kārtībā tiks pieprasīts no 74. resora "Gadskārtējā valsts budžeta izpildes procesā pārdalāmais finansējums" valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Cita informācija | Memorands ir turpinājums līdz šim īstenotajai apmācības programmai |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kanceleja, Valsts administrācijas skola |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

*Anotācijas II, IV un V sadaļa – noteikumu projekts šo jomu neskar.*

Ministru prezidente Laimdota Straujuma

Vizē:

Valsts kancelejas direktors Mārtiņš Krieviņš

23.09.2015.

1464

Jakovļeva 67082914

Baiba.Jakovleva@mk.gov.lv